12/09/2022 | Administración LocalMancomunidades
Mancomunidade de Concellos da Comarca de Ferrol
Bases específicas que rexerán a convocatoria dunha praza de Xerente que figura na oferta de emprego público de estabilización desta Mancomunidade.

O Presidente da Mancomunidade de Concellos da Comarca de Ferrol, mediante decreto de data 01/09/2022, aprobou as bases específicas que rexerán a convocatoria dunha praza de Xerente que figura na oferta de emprego público de estabilización desta Mancomunidade, e que son as seguintes: É obxecto da presente a aprobación da convocatoria e regulación das bases específicas que rexerán no proceso selectivo para a cobertura en propiedade, contratación laboral fixa a xornada completa, de 1 praza de persoal laboral do grupo I (asimilable A1) de Xerente, polo procedemento de concurso. As funcións a realizar son as propias do posto e as determinadas no artigo 169.1. a do RDL 781/1986, de 18 de abril, polo que se aproba o texto refundido das disposicións legais vixentes en materia de réxime local, debendo considerar, en concreto, as seguintes:  Tarefas de xestión, estudo e proposta de carácter administrativo de nivel superior.  Coordinación de convocatorias, asesoramento de reunións de órganos colexiados e institucionais, e colaboración coa Secretaría da Mancomunidade.  Preparación de contratos e convenios, desenvolvemento dos procedementos de adxudicación, supervisión da execución e tarefas derivadas.  Análise de convocatorias de subvencións, preparación de solicitudes, execución e xustificación de proxectos subvencionados.  Preparación e desenvolvemento de procesos selectivos e xefatura do persoal propio da Mancomunidade.  Desenvolvemento das competencias recollidas no artigo cuarto dos estatutos da Mancomunidade e en particular das actualmente exercidas pola Mancomunidade en promoción turística, emprego, servizos sociais, benestar animal e xestión de residuos, entre outras, así como a articulación de proxectos internacionais a través de axudas europeas.  Elaboración técnica e económica de orzamentos e modificacións orzamentarias, e colaboración coa Intervención e Tesourería da Mancomunidade.  As que a Presidencia ou o Pleno da Mancomunidade lle asignen ou as necesarias para o funcionamento e desenvolvemento da Mancomunidade propias do seu grupo. O xerente deberá acudir a reunións ou actividades en calquera localidade dentro do territorio da Mancomunidade, para o cal empregará os medios que lle permitan desprazarse con flexibilidade aténdose ordinariamente ás indemnizacións previstas no artigo 1 da Orden EHA/3770/2005, de 1 de diciembre, por la que se revisa el importe de la indemnización por uso de vehículo particular establecida en el Real Decreto 462/2002, de 24 de mayo, sobre indemnizaciones por razón del servicio, ou precepto que a substitúa. Concurso. Para participar nas probas selectivas cómpre: a) Ter nacionalidade española ou estar comprendido dentro do ámbito de aplicación do artigo 57 da Lei 7/2007, do 12 de abril, do Estatuto básico do empregado público. b) Ter cumpridos dezaseis anos e non exceder, se é o caso, da idade máxima de xubilación forzosa. c) Posuír a capacidade funcional para o desempeño das tarefas habituais da praza á que se aspira. As persoas con minusvalía deberán facelo constar na instancia, e indicarán se precisan adaptacións para realizar as probas. d) Non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. En caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do titulo de licenciatura ou grao universitario. f) Estar en posesión do CELGA IV ou titulación equivalente. As instancias de participación, dirixidas ao señor Presidente, presentaranse no Rexistro Xeral da Mancomunidade (Pazo Municipal de Ferrol, Praza de Armas s/n, 15402, oficina de Secretaría, primeira planta), no Rexistro auxiliar da Mancomunidade (oficinas administrativas do Mercado Municipal da Magdalena, Rúa Igrexa s/n, 15402 Ferrol) ou ben mediante o procedemento que regula o artigo 16.4 da Lei 39/2015, do 1 de outubro, do procedemento administrativo común das administracións públicas, durante o prazo de vinte días naturais contados a partir do día seguinte ao da publicación da convocatoria no Boletín Oficial del Estado. Se conforme a ese precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a todos os efectos. Para o obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante correo electrónico dirixido a mancomunidade@ferrol. es indicando como asunto: CONVOCATORIA XERENTE. Neste suposto enviarase copia escaneada da solicitude rexistrada. Aos efectos da presentación mediante o Sistema de Interconexión de Rexistros (SIR), as persoas aspirantes que presenten a súa instancia dende un rexistro doutra administración poderán facela chegar á Mancomunidade a través do rexistro do concello de Ferrol. En todo caso deberán cumprir o indicado no parágrafo anterior. As persoas aspirantes farán constar na instancia que reúnen tódo-los requisitos sinalados na Base 3, e achegarán inescusablemente os seguintes documentos:  Fotocopia cotexada do DNI (no seu defecto, pasaporte ou carné de conducir)  Fotocopia cotexada da titulación requirida para o acceso ao posto.  Fotocopia cotexada do permiso de conducir.  Relación dos méritos que aleguen para a súa avaliación na fase do concurso, adaptada ao baremo establecido na base 9.  Documentación acreditativa dos méritos alegados, segundo o establecido na Base 9, en orixinal ou fotocopia cotexada por fedatario público ou por funcionario competente, pois non se tomarán en consideración nin serán valorados aqueles méritos que non se aleguen e non queden debidamente acreditados, en todos os seus extremos, dentro do prazo de presentación de instancias.  Fotocopia cotexada do CELGA IV ou titulación equivalente. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Exceptúanse deste requisito os documentos acreditativos expedidos en inglés correpondentes a cursos de formación (epígrafe 2.3 do baremo) e idiomas (epígrafe 4 do baremo) sempre e cando se acompañen da correspondente tradución mediante declaración responsable realizada polo candidato/a. Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. Modelo de instancia: As persoas aspirantes teñen á súa disposición un modelo de instancia, que poderán solicitar persoalmente, telefonicamente ou descargalo da seguinte ligazón de internet: www.comarcaferrolterra.es. A participación no proceso selectivo será gratuíta.1.- Rematado o prazo de presentación de instancias, o Presidente ditará resolución no prazo de 8 días naturais, que se publicará no Boletín Oficial da Provincia e en www.comarcaferrolterra.es, declarando aprobada a listaxe provisional de persoas admitidas e excluídas, con indicación, se é o caso, das causas de exclusión e outorgando o prazo improrrogable de 5 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.68 da Lei 39/2015. De non existir persoas excluídas, aprobarase con carácter definitivo a lista de admitidos.2.- Transcorrido o prazo de emenda de defectos, o Presidente elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no Boletín Oficial da Provincia e na páxina web da Mancomunidade www.comarcaferrolterra.es. A designación dos membros do Tribunal, titulares e suplentes, farase na resolución da Presidencia pola que se aprobe a lista definitiva de admitidos e excluídos, que fixará tamén a data e a hora na que deberá constituírse o tribunal e dar comezo as probas selectivas. O Tribunal cualificador estará composto por un Presidente, un Secretario e tres vogais. Os seus membros deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 23 da Lei 40/2015, do 1 de outubro, de Réxime xurídico do sector público. Os aspirantes poderán recusar aos membros do tribunal cando concorran as ditas circunstancias, consonte ao artigo 24 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que se limitarán ao exercicio das súas especialidades técnicas en base exclusivamente ás cales colaborarán co órgano de selección. A efectos de percepción de asistencias, o Tribunal terá a categoría primeira das sinaladas no Real Decreto 462/2002 do 24 de maio, sobre indemnizacións por razón do servizo. Consistirá na valoración dos méritos alegados dentro do prazo de presentación de instancias e debidamente acreditados polas persoas aspirantes segundo o seguinte baremo: O Tribunal publicará no taboleiro de anuncios da páxina web da Mancomunidade www.comarcaferrolterra.es a relación de puntuacións outorgadas e elevará á Presidencia proposta de nomeamento a favor do aspirante posuidor da puntuación máis alta, xunto coa acta da sesión. O Tribunal non poderá declarar que supera o proceso selectivo un número superior de aspirantes que o número de prazas convocadas (unha) pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes exclusivamente da categoría das prazas convocadas. No suposto de que non aprobe o proceso selectivo ningún aspirante, o Tribunal declarará deserta a convocatoria. A persoa aspirante proposta presentará, no prazo de tres (3) días hábiles contados dende que se faga público o resultado da selección, os documentos acreditativos de que reúne todos e cada un dos requisitos esixidos na base 3 desta convocatoria: – Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas. – Declaración xurada de non estar incurso en causa de incompatibilidade ou incapacidade. – Certificado médico de non padecer enfermidade nin eiva física que impida o normal desenvolvemento das funcións correspondentes ao posto. Se a persoa aspirante proposta tivera a condición de funcionario/a público, estará exenta de xustificar documentalmente as condicións ou requisitos xa demostrados para obter o seu anterior nomeamento debendo, en tal caso, presentar certificado da Administración/organismo do que dependan, acreditando a súa condición e cantas circunstancias consten na súa folla de servizos. Se dentro do prazo indicado, salvo casos de forza maior, a persoa aspirante proposta non presentara a documentación ou non acreditara reunir os requisitos esixidos, non poderá ser nomeada e quedarán anuladas todas as súas actuacións, sen prexuízo das responsabilidades en que incorrera por falsidade. Unha vez presentada a documentación, a Presidencia nomeará persoal laboral fixo á persoa aspirante proposta polo Tribunal Cualificador, sendo nulo o nomeamento de quen estea incurso en causas de incapacidade específica conforme á normativa vixente. O/a nomeado/a deberá tomar posesión no prazo de dous (2) días hábiles a partir da data de notificación da resolución do nomeamento, debendo prestar previamente xuramento ou promesa de conformidade co establecido no RD 707/1979, do 5 de abril, e virá obrigado a prestar a súa xornada de traballo na medida e forma requiridas polo interese do servizo, de acordo coa lexislación aplicable. Mentres non tome posesión do posto e non se incorpore ao posto de traballo, o/a nomeado/a non terá dereito a percepción económica de ningunha clase. Primeira.- Para todo o non previsto nestas Bases será de aplicación supletoria o establecido na Lei 7/1985, de 2 de abril, Reguladora das Bases do Réxime Local, na Lei 5/1997 de Administración Local de Galicia, Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, Real Decreto 364/1995 polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. Segunda.- Agás a convocatoria, que se publicará segundo se establece na Base 4ª, os sucesivos actos e comunicacións que se deriven da celebración deste proceso selectivo faranse públicos a través do taboleiro de anuncios da web da Mancomunidade Terceira.- Todos os actos administrativos derivados desta convocatoria e da actuación do Tribunal, poderán ser impugnados polos interesados nos casos e na forma establecidos pola Lei de Procedemento Administrativo Común e normas vixentes concordantes.» Ferrol, 2 de setembro de 2022, O Presidente da Mancomunidade, Ángel Manuel Mato Escalona